आज वृश्चिक राशि वालों को उपलब्धि, कर्क राशि को रुका पैसा और कुंभ राशि वालों को जॉब-बिजनेस में मिल सकता है अच्छा मौका
Aaj Ka Rashifal (Horoscope Today) | Daily Rashifal (27th June 2023), Daily Zodiac Forecast: Singh Rashi, Kanya, Aries, Taurus, Gemini Cancer Libra, And Other Signs, 27 जून, मंगलवार के ग्रह-नक्षत्र सौम्य नाम का शुभ योग बना रहे हैं। जिससे मेष राशि के बिजनेस करने वालों के लिए दिन अच्छा है। कर्क राशि वालों के लिए फायदे वाला दिन है। रुका हुआ पैसा मिल सकता है।
27 जून, मंगलवार के ग्रह-नक्षत्र सौम्य नाम का शुभ योग बना रहे हैं। जिससे मेष राशि के बिजनेस करने वालों के लिए दिन अच्छा है। कर्क राशि वालों के लिए फायदे वाला दिन है। रुका हुआ पैसा मिल सकता है। इस राशि के नौकरीपेशा लोगों को अधिकारियों से मदद मिलेगी।
आर्थिक नजरिये से वृश्चिक राशि वालों का दिन अच्छा है। उपलब्धि मिलने के भी योग हैं। कुंभ राशि वालों को नौकरी और बिजनेस में अच्छा मौका मिल सकता है। इनके अलावा बाकी राशियों पर सितारों का मिलाजुला असर रहेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- सामाजिक दायरा बढ़ेगा और लाभकारी भी रहेगा। कोई उधार भी हुई धनराशि भी वापस मिलने की संभावना है। संतान की सकारात्मक गतिविधियां आपको सुकून देंगी। निवेश संबंधी कार्यों के लिए समय अनुकूल है। घर की देखरेख अथवा नए वाहन की प्लानिंग शुरू होगी।
नेगेटिव- युवा लोग नई-नई जानकारियां हासिल करके खुद को अपडेट रखें तथा नए कोर्स आदि के लिए भी जरूर समय निकले। आपके किसी जिद अथवा व्यवहार की वजह से मामा पक्ष के साथ संबंधों में खटास आ सकती हैं। कोई भी निर्णय लेने से पहले घर के वरिष्ठ व्यक्ति की सलाह अवश्य लें।
व्यवसाय- कारोबारी लोगों के लिए दिन शुभ है। अपने काम की क्वलिटी में सुधार लाकर और मुनाफा कमा सकते हैं, लेकिन ध्यान रखें साथियों से मनमुटाव होने पर उसका नकारात्मक असर आपके काम पर भी पड़ेगा। नौकरीपेशा लोगों को एक्स्ट्रा काम की वजह से ओवरटाइम करना पड़ सकता है।
लव- घर की सुख-शांति तथा व्यवस्था बनी रहेगी। सुकून पाने के लिए कुछ ना कुछ मनोरंजन प्रोग्राम भी बनेंगे।
स्वास्थ्य- पेट खराब रहने की वजह से अस्वस्थ महसूस करेंगे। हल्का खानपान रखे तथा ज्यादा दिक्कत होने पर इलाज भी अवश्य ले।
भाग्यशाली रंग- बादामी, भाग्यशाली अंक- 3
वृष - पॉजिटिव- समय अनुकूल है। अपने प्रतिभा को निखारने का और अधिक मौका मिलेगा। अनुभवी लोगों के मार्गदर्शन में कोई निर्णय लेने में आसानी होगी। किसी खास योजना पर कार्य शुरू हो सकता है। अपने किसी नजदीकी संबंधी के मुश्किल समय में काम आना आपको आत्मिक खुशी देगा।
नेगेटिव- आय से अधिक खर्च की स्थिति बन सकती है। उधार भी उतना ही लें जितना कि चुकाया जा सके। गुस्से व जिद जैसी नकारात्मक आदतों पर काबू रखें। इस समय किसी भी तरह की आवाजाही करने का कोई फायदा नहीं होने वाला है।
व्यवसाय- बिजनेस में कामकाज का दबाव बना रहेगा, लेकिन बड़ी डील भी हो सकती है। रुके हुए प्रोजेक्ट को शुरू करने में किसी अनुभवी व्यक्ति की मदद लेना उचित रहेगा। ऑफिस मे आप अपने कार्यभार को आसानी से निपटा लेंगे।
लव- पारिवारिक माहौल व्यवस्थित और सुखद रहेगा। मित्रों के साथ पारिवारिक गेट-टुगेदर करने से मानसिक सुकून मिलेगा।
स्वास्थ्य- सिर दर्द की शिकायत अगर लंबे समय तक रहे तो इलाज लेना जरूरी है। साथ ही प्राकृतिक तरीकों को अपनी दिनचर्या में शामिल करें।
भाग्यशाली रंग- पीला, भाग्यशाली अंक- 4
मिथुन - पॉजिटिव- पूरे दिन सकारात्मक ऊर्जा बनी रहेगी। आप की लगन और मेहनत आपको उचित परिणाम हासिल करवाएगी। मोबाइल व ई-मेल द्वारा शुभ समाचार प्राप्त होने की संभावना है। युवाओं को पिछले कुछ समय से चल रही समस्याओं का समाधान मिलने से राहत रहेगी।
नेगेटिव- कुछ व्यवधान आए, तो घबराने की बजाय मनन और चिंतन करें। व्यर्थ समय गंवाना ठीक नहीं है। अगर कोई राजकीय या कोर्ट के संबंधी कोई मामला चल रहा है तो समय रहते निपटना जरूरी है। घर के वरिष्ठ सदस्यों के मान-सम्मान का ध्यान रखें।
व्यवसाय- बिजनेस में काम ज्यादा रहेगा। इलेक्ट्रॉनिक बिजनेस वालों को ज्यादा फायदा मिल सकता है। किसी भी असमंजस की स्थिति में दूसरों की सलाह पर भी विचार करके फैसले लें । नौकरी में किसी वजह से अधिकारियों से डांट-फटकार सुननी पड़ सकती है।
लव- पारिवारिक वातावरण व्यवस्थित व सुख-शांति पूर्ण रहेगा। परंतु विवाहेत्तर संबंध किसी प्रकार की परेशानी का कारण बन सकते हैं इसलिए सावधान रहें।
स्वास्थ्य- डिप्रेशन जैसी स्थिति महसूस करेंगे। परंतु ध्यान दें तो पता चलेगा कि इतनी गंभीर नहीं है। आपने व्यर्थ ही तनाव लिया है।
भाग्यशाली रंग- आसमानी, भाग्यशाली अंक- 6
कर्क - पॉजिटिव- लाभदायक समय है। पेंडिंग रखे हुए कार्यों को समय पर पूरा कर ले, जिससे अन्य गतिविधियों पर भी ध्यान दे पाएंगे। जीवन स्तर को सुधारने का प्रयास काफी हद तक सफल रहेगा। आप सकारात्मक और आशावादी महसूस करेंगे। विद्यार्थी पढ़ाई में ब्रेक लेकर मनपसंद कार्य करेंगे।
नेगेटिव- घर के वरिष्ठ सदस्यो का मान-सम्मान बनाए रखें। घर के रखरखाव संबंधी वस्तुओं की खरीददारी करते समय अपने बजट को नजरअंदाज ना करें। बच्चों के करियर और विवाह को लेकर चिंता रह सकती है। शांति बनाए रखने के लिए आध्यात्मिक गतिविधियों पर भी थोड़ा ध्यान बढ़ाने की जरूरत है।
व्यवसाय- कारोबारी गतिविधियां व्यवस्थित रहेंगी। लेकिन मार्केटिंग संबंधी कामकाज को और अधिक बेहतर बनाने के लिए प्लानिंग की जरूरत कोई रुकी हुई पेमेंट आने से काफी राहत मिलेगी। नौकरी पेशा लोगों को उच्चाधिकारियों का सहयोग बना रहेगा।
लव- पारिवारिक मामलों में किसी बाहरी व्यक्ति का हस्तक्षेप न होने दें। प्रेम प्रसंगों के मामले में भाग्य साथ नहीं देगा।
स्वास्थ्य- पैरों में दर्द और सूजन की समस्या रहेगी। काम के साथ-साथ आराम भी करना जरूरी है। साथ ही जंक फूड से दूर रहे।
भाग्यशाली रंग- लाल, भाग्यशाली अंक- 2
सिंह - पॉजिटिव- अत्यधिक कार्यभार रहेगा। खुद को आत्म केंद्रित करके ऊर्जावान बनाए, इससे जल्दी ही समस्याओं का समाधान निकाल पाएंगे और साथ ही अपनी व्यस्ततम दिनचर्या में से कुछ समय सुकून और मौज मस्ती के लिए भी निकाल लेंगे। मित्रों के साथ मेल मिलाप के भी अवसर बनेंगे।
नेगेटिव- ध्यान रखें कि मन मुताबिक सफलता पाने के लिए बहुत अधिक मेहनत करनी होगी। अपनी उपलब्धियों का दूसरों के सामने ज्यादा दिखावा करना उचित नहीं है। साथ ही अपने व्यक्तिगत मामलों में किसी का हस्तक्षेप दे ना होने दें। घर के किसी सदस्य को आपकी मदद की जरूरत पड़ सकती हैं।
व्यवसाय- अपने व्यवसाय में निवेश बढ़ाने की योजना बना रहे हैं, तो समय बहुत अच्छा है। पूरी जानकारी जरूर हासिल करें। मार्केटिंग संबंधी कार्यों में ज्यादा समय ना दें क्योंकि कोई लाभ नहीं होगा। ऑफिस के सहयोगियों के साथ बेहतर तालमेल रहेगा और कार्य भी नियत समय पर पूरे होते जाएंगे।
लव- घर में कोई अनुष्ठान संबंधी योजना बनेगी। युवा वर्ग विपरीत लिंगी व्यक्तियों से व्यवहार करते समय अपने मान-सम्मान भी ध्यान जरूर रखें।
स्वास्थ्य- खांसी, जुकाम जैसी परेशानी रहेगी। परंतु लापरवाही ना करें तथा उचित इलाज ले। क्योंकि समस्या बढ़ भी सकती है।
भाग्यशाली रंग- नीला, भाग्यशाली अंक- 5
कन्या - पॉजिटिव- कुछ खास लोगों से मेल मुलाकात करने का अवसर मिले, तो गंवाए नहीं। आपको जिस सुकून की तलाश थी, आज वह हासिल हो सकती हैं। कुछ नवीन कार्यों से संबंधित योजनाएं बनेंगी, जो कि जल्दी ही क्रियान्वित भी हो जाएंगी। अपने डेली रूटीन के कार्यों में भी मन लगेगा।
नेगेटिव- बीती हुई गलतियों से सीख लेकर अपना वर्तमान बेहतर बनाएं और सतर्कता बढ़ाते हुए अपने कार्यों को नियत समय पर पूरा करने की कोशिश करें। युवाओं का कोई सपना अधूरा रहने की वजह से मन कुछ उदास रहेगा। यह समय शांति और धैर्य से व्यतीत करने का है।
व्यवसाय- व्यापार में वर्तमान परिस्थितियों को देखते हुए कुछ नया करने की जरूरत है। छोटे-मोटे निवेश से करने से लाभ मिलेगा और भविष्य में कारोबार में वृद्धि भी होगी। लेकिन अपने परिवार और कारोबार के बीच तालमेल रखना पड़ेगा। विदेशी कंपनियों से नौकरी के ऑफर मिल सकते हैं।
लव- घर की छोटी-मोटी बातों को नजरअंदाज करें तथा परिवार की महिलाओं का सम्मान बनाए रखें, अन्यथा इस वजह से घर की व्यवस्था भी बिगड़ सकती हैं।
स्वास्थ्य- मांसपेशियों का दर्द बढ़ सकता है। थकान हावी न होने दे, उचित आराम भी जरूर ले तथा जांच करवाएं।
भाग्यशाली रंग- पीला, भाग्यशाली अंक- 3
तुला - पॉजिटिव- किसी भी परिस्थिति में संतुलन बनाए रखने से अपनी दिनचर्या को व्यवस्थित कर लेंगे। साथ ही आज अचानक ही कोई रुका हुआ कार्य पूरा हो सकता है। बच्चों के साथ कुछ समय व्यतीत करना तथा उनका मार्गदर्शन करना उनके आत्मविश्वास को और अधिक बढ़ाएगा।
नेगेटिव- विवादों से बचना चाहिए, क्योंकि इस वजह से आपकी कार्यक्षमता प्रभावित होगी और कार्यों में भी व्यवधान आएंगे। खर्चों में किसी भी प्रकार की कटौती करना असंभव होगा। परंतु उधारी अथवा कर्ज़ लेने से परहेज रखें। समय अनुसार अपनी सोच में भी परिवर्तन लाना जरूरी है।
व्यवसाय- कारोबार में नए तरीके से व्यवस्था बनाने की जरूरत है। विस्तार संबंधी गतिविधियों पर भी ध्यान दें। शोध कामों में लगे लोगों को अच्छी खबर मिल सकती है। नौकरी में रुके हुए काम फिर शुरू हो सकते हैं। वरिष्ठ सदस्य के मार्गदर्शन व सलाह पर भी अमल करना जरूरी है।
लव- घरेलू मामलों में ज्यादा हस्तक्षेप ना करें तथा आपसी सामंजस्य द्वारा घर का वातावरण भी सुखद बना कर रखना भी आपका कर्तव्य है।
स्वास्थ्य- स्वास्थ्य उत्तम रहेगा। अगर पहले से कोई स्वास्थ्य संबंधी परेशानी चल रही है तो उसमें भी राहत मिलेगी।
भाग्यशाली रंग- लाल, भाग्यशाली अंक- 6
वृश्चिक - पॉजिटिव- किसी भी परिस्थिति में अपनी मनोस्थिति को विचलित न होने दें, इससे आप अपने कार्यों को बेहतर तरीके से संपन्न कर पाएंगे। प्रॉपर्टी अथवा वाहन खरीदने से संबंधित कोई योजना है, तो उसे क्रियान्वित करने का अनुकूल समय है। कोई मनोरंजन प्रोग्राम भी बनेगा।
नेगेटिव- सोच-विचार करने में ज्यादा समय ना लगाएं तथा अवसर को तुरंत हासिल करें। कंपटीशन की तैयारी कर रहे युवाओं को बहुत अधिक मेहनत करने की जरूरत है। घर के वरिष्ठ सदस्यों के स्वास्थ्य को लेकर चिंता रहेगी। उनका उचित ध्यान रखना जरूरी है।
व्यवसाय- आर्थिक दृष्टि से समय अनुकूल है। स्टाफ तथा सहयोगियों का सहयोग भी कार्य की प्रगति को आगे बढ़ाएगा। महिलाओं से जुड़े कारोबारों में आज अच्छा मुनाफा होने की संभावना है। किसी प्रभावशाली व्यक्ति के सहयोग से आपको कोई उपलब्धि मिल सकती हैं। ऑफिस का वातावरण अनुशासित रहेगा।
लव- पति-पत्नी के आपसी सामंजस्य से घर में सुख शांतिपूर्ण माहौल रहेगा। प्रेमी-प्रेमिका एक दूसरे की भावनाओं को समझेंगे।
स्वास्थ्य- रिस्क प्रवृत्ति के कार्यों में रुचि बिल्कुल ना लें। वाहन चलाते समय भी सावधानी बरते। चोट लगने अथवा गिरने जैसी स्थिति बन सकती हैं।
भाग्यशाली रंग- बादामी, भाग्यशाली अंक- 5
धनु - पॉजिटिव- घर में मेहमानों का आगमन होगा और खुशनुमा माहौल बनेगा। पिछले कुछ समय से आप परिवारिक और सामाजिक गतिविधियों को लेकर जो योगदान दे रहे हैं, उसके आपको सकारात्मक परिणाम मिलेंगे। युवाओं को अपनी मेहनत के अनुकूल परिणाम भी मिलने वाले हैं।
नेगेटिव- व्यर्थ की आवाजाही से बचें, क्योंकि समय और धन की बर्बादी ही होगी। किसी भी मुद्दे पर बातचीत करते समय गलत शब्दों का प्रयोग ना करें वरना कोई आपकी बातों से आहत भी हो सकता है। बेहतर होगा कि दूसरों के मामले से खुद को अलग ही रखें।
व्यवसाय- व्यवसायिक गतिविधियों में सुधार आएगा। लेकिन कस्टमर की जरूरत को समझे, इससे और अधिक बेहतर व्यवस्था कर पाएंगे। परंतु किसी भी तरह का गैर कानूनी काम में रुचि लेना आपके लिए दिक्कतें उत्पन्न कर सकता है। नौकरी में आपकी उचित कार्य प्रणाली से अधिकारी संतुष्ट रहेंगे।
लव- पारिवारिक व्यवस्था उचित बनाए रखने के लिए आपसी तालमेल उचित बनाकर रखें। विवाहेत्तर प्रेम संबंध बदनामी का कारण बन सकते हैं।
स्वास्थ्य- स्वास्थ्य ठीक रहेगा। अपने इम्यून सिस्टम को मजबूत बनाए रखना जरूरी है। संतुलित दिनचर्या और खान-पान रखें।
भाग्यशाली रंग- गुलाबी, भाग्यशाली अंक- 3
मकर - पॉजिटिव- दिन की शुरुआत में ही अपने महत्वपूर्ण कार्यों की रूपरेखा बना लेने से आप व्यवस्थित रूप से कार्यों को अंजाम दे पाएंगे और अच्छे परिणाम भी हासिल करेंगे। युवा वर्ग भी जल्दबाजी की बजाय शांतिपूर्ण तरीके से कामों को निपटाने की कोशिश करें।
नेगेटिव- कोई भी कानूनी कार्यवाही करते समय किसी अनुभवी से मदद लेना जरूरी है। यातायात संबंधी नियमों के प्रति भी लापरवाही ना करें, वरना बैठे बिठाये मुसीबत में पड़ सकते हैं। बच्चों द्वारा कोई विवाद होने पर निष्पक्ष फैसला करें।
व्यवसाय- अपनी कारोबारी योजनाओं को किसी से शेयर करना नुकसानदायक रहेगा। व्यवसाय में फाइनेंस संबंधी कार्यों को बहुत ही सावधानी से करें, क्योंकि कुछ नुकसान होने जैसी स्थिति बन रही हैं। सरकारी कार्यालय में छोटी सी बात पर वाद-विवाद होने की आशंका है।
लव- असमंजस की स्थिति में जीवनसाथी तथा परिवारजनों की सलाह अवश्य ले। निश्चित ही आपको उचित सलाह मिलेगी। प्रेम संबंधों में मधुरता रहेगी।
स्वास्थ्य- अत्यधिक तनाव और चिंता का असर स्वास्थ्य को प्रभावित करेगा। खानपान हल्का रखें। सकारात्मक गतिविधियों में ज्यादा से ज्यादा समय व्यतीत करें।
भाग्यशाली रंग- आसमानी, भाग्यशाली अंक- 7
कुंभ - पॉजिटिव- आज ग्रह स्थिति आपको कोई सुअवसर देने वाली है, इसलिए सही समय पर सही निर्णय लेने में देरी न करें। कुछ समय एकांत अथवा आत्म मनन में जरूर व्यतीत करें इससे सुकून और शांति मिलेगी तथा इससे आपको कई उलझे सवालों का जवाब भी मिलेंगे।
नेगेटिव- कुछ समय खुद के लिए भी निकालना जरूरी है, कामकाज के बोझ से खुद को चिंता में ना डालें। घर में रिश्तेदारों के आगमन से खर्चा और कार्य भार बढ़ेगा। मकान गाड़ी आदि से संबंधित कागजात संभालकर रखें।
व्यवसाय- व्यवसाय में पूरी शिद्दत और मेहनत से काम करना लाभ के मार्ग को और अधिक प्रशस्त करेगा। कामकाजी महिलाएं अपनी भूमिका को बेहतरीन तरीके से निभाएंगी, लेकिन नौकरीपेशा लोगों को अपना प्रतिबंधन तराशने की जरूरत है। उच्च अधिकारियों से सलाह लेना आपको मदद करेगा।
लव- पति-पत्नी के बीच खट्टी-मीठी नोकझोंक रहेगी और संबंधों में और अधिक मधुरता आएगी। युवाओं की दोस्ती और अधिक गहरी होगी।
स्वास्थ्य- वर्तमान मौसम और पोलूशन से अपना बचाव करें। खांसी, जुकाम और वायरल बुखार होने की आशंका है। आयुर्वेदिक इलाज लेना ज्यादा बेहतर होगा।
भाग्यशाली रंग- नीला, भाग्यशाली अंक- 9
मीन - पॉजिटिव- अपनी डेली रूटीन के कार्यों की समीक्षा करें इससे आपको आगे बढ़ाने के लिए प्रेरणा मिलेगी। जिम्मेदारियां के प्रति संवेदनशीलता बनाए रखना आपके लिए सहायक रहेगा। किसी जरूरतमंद की मदद करनी पड़ सकती है। और ऐसा करके आपको मानसिक सुकून ही मिलेगा।
नेगेटिव- युवा वर्ग अपनी कोई समस्या का समाधान न मिलने की वजह से कुछ डिप्रेशन अथवा उदासी जैसी स्थिति महसूस कर सकते हैं, सकारात्मक बने रखने के लिए मेडिटेशन करें। पड़ोसियों तथा संबंधियों के साथ संपर्क में रहे तथा इससे आपसी संबंधों में और अधिक मधुरता बढ़ेगी।
व्यवसाय- कार्यस्थल पर काम का दबाव बना रहेगा। किसी किसी राजनीतिक अथवा अनुभवी व्यक्ति की मदद व सलाह आपके व्यवसाय को नई दिशा प्रदान कर सकती है। मैन्युफैक्चरिंग सेक्टर से जुड़े लोगों के लिए लाभदायक समय है। ऑफिशियल कार्यों को लेकर कुछ चुनौतियां रहेगी।
लव- दांपत्य संबंधों में मधुरता और प्रेम रहेगा। प्रेम संबंधों को विवाह में परिणत करने के लिए पारिवारिक लोगों से स्वीकृति मिलेगी।
स्वास्थ्य- दांत का दर्द आपकी दिनचर्या को अस्त-व्यस्त कर सकता है। इलाज लेने में लापरवाही ना करें।
भाग्यशाली रंग- सफेद, भाग्यशाली अंक- 6